Polisie maak deurbraak ná Pta-gruvonds | Maroela Media
Rakiel Naidoo (23), haar ma, Melanie Naidoo (51), en haar oom, Gregory Naidoo. Foto: Via Facebook
Kapt. Kay Makhubele, provinsiale polisiewoordvoerder, het Donderdag aan Maroela Media bevestig die polisie het ses mense in hegtenis geneem en beslag gelê op die Mercedes-Benz van die Naidoo-familie nadat hulle Sondagaand vermoedelik in dié voertuig ingeboender is ná 'n gewapende huisroof.
Die verdagtes het met dié voertuig, elektriese ware en 'n Toyota Quantum, wat as 'n wegkomvoertuig gebruik is, van die toneel gevlug.
"Die Gautengse polisie werk sedert Maandag onverpoosd aan die ontvoeringsaak nadat die voorval by die polisie aangemeld is. Die polisie het verskeie leidrade opgevolg en die verdagtes is Woensdagaand in Sone 5 van Pimville in hegtenis geneem," het Makhubele gesê.
Die polisie het tydens die inhegtenisnemings beslag gelê op die gesteelde huisware en albei voertuie.
Makhubele het ook bevestig die drie verkoolde liggame wat Maandagoggend in 'n veld buite die Copperleaf-landgoed in die Mnandi-omgewing in Centurion gevind is, is "vermoedelik" dié van die drie slagoffers. Die liggame is egter onherkenbaar verbrand en die polisie wag nog vir die uitslae van DNS-toetse om dit te bevestig. Familielede van die egpaar kon egter Dinsdag in 'n Pretoriase lykshuis van die oorledenes aan sekere kenmerke uitken.
Die verdagtes sal na verwagting Vrydag in die Johannesburg-landdroshof verskyn op aanklagte van ontvoering, huisroof en moord.
Lees die vorige berigte oor die Pretoria-gruvonds op Maroela Media.
Wat gaan die polisie doen oor hierdie vlaag gewapende rowe wat sommer moord as ñ nasionale sport maak?
Ek is siek en sat om te sien hoe onskuldige mense afgemaai word soos ook met die tv aanbieder en nog n man wat saam met hom doodgeskiet is.
Hulle is darem vinnig om die moordenaars vas te trek my seun is die 18 julie 2011 in Burgersdorp vermoor en nog absuluut geen terugvoering van die polisie gekry nie ek is baie dae lus om die polisie te dagvaar ek weet dit gaan nie my seun terug bring nie maar dit gaan vir my berusting bring en hy was n polisieman 200%
die polisie moet groot lof kry om so saa so gou op te los onder die omstandighede bravo daar is hoop nou nog net die doodstraf.
groot lof vir die moeilike saak daar is hoop met so goeie polisie optrede en nou nog net die doodstraf.o
As hulle die skuldiges is straf hulle op dieselfde manier as wat hulle gebruik het om die mense te vermoor,,,,,,,,,,,,,,,,,,,,,,,,,,,,,,,,,,,,,,